**Pozvánka do výberového konania**

**Poskytovanie služieb v oblasti SHZ a prípadných opráv pre závody MHTH**

# Úvod

V mene MH Teplárenského holdingu (ďalej MHTH) si Vás dovoľujeme požiadať o spracovanie a zaslanie cenovej ponuky do výberového konania na „Poskytovanie služieb v oblasti SHZ a prípadných opráv pre závody MHTH“.

# Predmet výberového konania

* 1. Predmetom obstarávania je zabezpečiť a poskytovať pre obstarávateľa riadne a včas servisné činnosti pre stabilné hasiace zariadenia (ďalej len „SHZ“ alebo „zariadenie“). Predmet plnenia sa člení v závislosti od charakteru vykonávaných servisných činností nasledovne:
     1. Pravidelné kontroly:

1. pravidelné kontroly v súlade s vyhláškou Ministerstva vnútra Slovenskej republiky č. 169/2006 Z. z., o konkrétnych vlastnostiach stabilného hasiaceho zariadenia a polostabilného hasiaceho zariadenia a o podmienkach ich prevádzkovania a zabezpečenia ich pravidelnej kontroly (ďalej len „**vyhláška č. 169/2006 Z. z.**“)
2. odborné prehliadky a odborné skúšky vyhradených technických zariadení elektrických (ďalej len „**OPaOS VTZ**“) v súlade s Vyhláškou Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov (ďalej len „**vyhláška č. 508/2009 Z. z.**“) a súvisiacich technických noriem (napr. STN);
3. prehliadky stanovené výrobcom v súlade s technickou dokumentáciou výrobcu;
4. kontroly prevádzkových parametrov a diagnostika systému SHZ;
   * 1. Ostatné činnosti len so súhlasom a po výzve od objednávateľa:
5. opravy, údržba alebo iné montážne/demontážne, alebo servisné práce;
6. aktualizácia a/alebo vypracovanie projektovej a technickej dokumentácie;
7. školenie obsluhy;
   1. Zoznam zariadení, na ktorých budú vykonávané činnosti sú uvedené v Prílohe č. 1 tejto pozvánky a zmluvy.

# Platnosť ponuky

Ponuky zostávajú platné počas lehoty viazanosti ponúk do 01. 09. 2025.

# Náklady na ponuku

Všetky výdavky spojené s prípravou a predložením ponuky znáša účastník bez akéhokoľvek finančného nároku u obstarávateľa.

# Harmonogram súťaže

Výberové konanie je vyhlasované prostredníctvom internetového portálu Proebiz.

* + - Vyhlásenie dňa 26. 03. 2025,
    - kolo otázok účastníkov do 03. 04. 2025, do 12,00 hod.,
    - odpovede obstarávateľa zaslané do 07. 04. 2025,
    - predloženie ponuky v ERMMA 1. kole 10. 04. 2025, o 10,00 hod.
    - vyhodnotenie ponúknutých,
    - aukcia bude vyhlásená dodatočne,
    - rokovanie a informácia o ďalšom postupe,
    - uzatvorenie zmluvy.

# Požiadavky na obsah ponuky účastníka

Účastník, ktorý má záujem sa výberového konania zúčastniť, musí elektronicky v systéme Proebiz predložiť ponuku **do 10. 04. 2025,**  **o 10,00 hod**.:

1. Osobitné oprávnenie na inštalovanie, opravy a kontroly stabilného hasiaceho zariadenia uvedených v prílohe č. 1 tejto zmluvy vydané podľa § 11c zákona č. 314/2001 Z. z. o ochrane pred požiarmi v znení neskorších predpisov (ďalej len ,,Zákon o ochrane pred požiarmi“) a § 35 vyhlášky MV SR č. 121/2002 Z. z. o požiarnej prevencií v znení neskorších predpisov (ďalej len ,,Vyhláška o požiarnej prevencii“);
2. Oprávnenie zamestnávateľa podľa § 15 ods. 1 Zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov na výkon odborných prehliadok a odborných skúšok vyhradených technických zariadení elektrických a opráv vyhradených technických zariadení elektrických v rozsahu oprava a údržba, rekonštrukcia a montáž do funkčného celku na mieste budúcej prevádzky podľa Vyhlášky MPSVaR č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia.
3. Osvedčenie podľa § 16 ods. 1 Zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov na výkon odborných prehliadok a odborných skúšok vyhradených technických zariadení elektrických a opráv vyhradených technických zariadení elektrických v rozsahu oprava a údržba, rekonštrukcia a montáž do funkčného celku na mieste budúcej prevádzky podľa Vyhlášky MPSVaR č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia.

1. Zoznam referencií o realizácii rovnakého, alebo obdobného predmetu zákazky, potvrdzujúci skutočnosť, že účastník v rokoch 2023, 2024 zabezpečoval servisné činnosti pre systémy stabilného hasiaceho zariadenia. Každá z predložených referencií bude v hodnote min. 10 tis. za rok a bude obsahovať:

* obchodné meno a sídlo odberateľa,
* obchodné meno a sídlo dodávateľa - účastníka,
* stručný opis predmetu zmluvy,
* celkový finančný objem v € bez DPH,
* rok realizácie a doba trvania
* meno, priezvisko a telefónne číslo kontaktnej oprávnenej osoby odberateľa, u ktorej je možné si tieto údaje overiť.

1. Súhlas s obsahom „Čestné vyhlásenie účastníka MHTH.docx“, ktoré tvorí prílohu č. 3 tejto pozvánky. Urobíte tak vo voliteľných podmienkach. V prípade nesúhlasu budete zo súťaže vylúčení.
2. Súhlas s obsahom „Zmluvu o poskytovaní služieb“, ktorá tvorí prílohu č. 4 tejto pozvánky. Urobíte tak vo voliteľných podmienkach. V prípade nesúhlasu budete zo súťaže vylúčení.

# Základné požiadavky (zmluvné dojednania)

1. Zmluvu o poskytovaní služieb
2. Fakturácia po skončení kampane s dobou splatnosti min. 60 dní od doručenia faktúry .
3. Bez zálohových platieb a kaucie.

# Cena

* 1. Navrhovaná zmluvná cena musí byť stanovená podľa § 3 zákona NR SR č.18/1996 Z. z. o cenách v znení neskorších predpisov.
  2. Ceny v ponukách účastníkov musia byť uvedené v **eurách bez DPH.**
  3. Účastník stanoví cenu za obstarávaný predmet zákazky na základe vlastných výpočtov, činností, výdavkov a príjmov podľa platných právnych predpisov. Účastník je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie, pričom do svojich cien zahrnie všetky náklady spojené s plnením predmetu zákazky. Účastník vloží cenovú ponuku do ERMMA ponuky v Proebize.

# Kritérium na vyhodnotenie ponúk pre príslušnú časť predmetu zákazky

* 1. Jediným kritériom na vyhodnotenie ponúk za poskytnutie služieb v oblasti SHZ v je najnižšia cena v eurách bez DPH za jednotlivý závod MHTH. Návrh ceny účastník uvedie v číselných hodnotách v eurách a centoch, zaokrúhlene na dve desatinné miesta. Ak účastník nie je platiteľom DPH, uvedie zmluvnú cenu v eurách iba ako celkovú cenu.

# Spôsob vyhodnotenia ponúk pre príslušnú časť predmetu zákazky

1. 1. Komisia zostaví poradie úspešnosti ponúk zostupne na základe kritéria na vyhodnotenie ponúk. Na prvom mieste sa umiestni ponuka účastníka, ktorý uvedie v ponuke najnižšiu celkovú cenu za poskytnutie služiebv oblasti SHZ v EUR bez DPH za jednotlivý závod MHTH.
   2. Komisia na vyhodnotenie ponúk vyhodnotí iba tie ponuky, ktoré neboli zo súťaže vylúčené. Komisia na vyhodnotenie ponúk hodnotí ponuky podľa kritéria na vyhodnotenie ponúk a pravidiel jeho uplatnenia uvedeného v predchádzajúcom bode 10.1.
   3. Účastník poskytne cenu pre každý závod MHTH samostatne. Obstarávateľ bude vyhodnocovať každý závod MHTH samostatne, avšak uprednostňuje jedného dodávateľa pre všetky teplárenské spoločnosti.
   4. Obstarávateľ uzatvorí zmluvu s jedným alebo viacerými účastníkmi na základe poradia.

# Poskytnutie doplňujúcich informácií

Doplňujúce informácie budú účastníkom poskytnuté na požiadanie, a to cez Proebiz. Odpovede budú zaslané účastníkom prostredníctvom hromadnej správy. Otázky je možné zaslať najneskôr do 03. 04. 2025.

# Ponuka

Ponuka účastníka musí byť doručená elektronicky. Účastník predkladá ponuku elektronicky v module „ERMMA“ na <https://mhth.proebiz.com> v PDF formáte.

*Účastník uvedie vstupnú cenu v elektronickej aukcii.*

*Vyhlasovateľ prieskumu trhu je oprávnený požadovať od účastníka predloženie dodatočných dokladov a dokumentov ak má pochybnosti o pravosti, resp. úplnosti dokladov a dokumentov predložených účastníkom.*

# Kontaktné osoby

Ivana Koubová – strategický nákupca MH Teplárenský Holding a.s.

Tel. +421 918 709 724

e-mail: ivana.koubova@mhth.sk

Účastník/dodávateľ môže komunikovať len s osobami uvedenými v tomto dokumente. **Komunikácia s inými osobami môže byť dôvodom na vylúčenie účastníka zo súťaže.**

# Záverečné ustanovenia

Táto výzva do výberového konania nie je súčasťou výberu dodávateľa podľa zákona o verejnom obstarávaní.

MH Teplárenský holding si vyhradzuje právo ukončiť proces výberu dodávateľa v ktorejkoľvek etape a odstúpiť od jednania s dodávateľom bez udania dôvodu. Na základe odstúpenia od jednania nebude možné vznášať voči MH Teplárenskému holdingu žiadne nároky.

Všetky údaje poskytnuté spoločnosťou MH Teplárenský holding tomto výberovom konaní, tak ako aj všetky údaje predložené účastníkom, sa považujú za dôverné a môžu byť použité iba pre účely súvisiace s procesom výberu dodávateľa pre MH Teplárenský holding.

V prípade otázok sa môžete obrátiť na uvedené kontakty.

# Prílohy

Príloha č.1 Technická špecifikácia

Príloha č.2 Formulár na otázky a odpovede

Príloha č. 3 Čestné vyhlásenie

Príloha č. 4 Zmluva o poskytovaní služieb a prílohy